Celler Balaguer i Cabré: d’abril 2011
Els propers 23 i 24 de Maig, es duu a terme la primera mostra internacional dels grans vins de Priorat. Un esdeveniment únic que aplegarà més de 150 vins de la nostra DOQ. Amb la presència d'un selecte grup format per 40 grans compradors i distribuïdors de vi i 20 periodistes de les publicacions especialitzades més importants del planeta, i el nostre celler hi serà present amb la nova anyada de La Guinardera. Una anyada 2007 de la que hem fet 3500 ampolles i on, un altre cop, l'esperit de la finca de La Guinardera i de l'any, queden reflexats, fent un vi molt de terrer.
Creiem que és una bona ocasió per donar-nos a coneixer fora de les nostres fronteres, donat que a Catalunya i Espanya, ja sabeu que el nostre tracte és directe amb les botigues i els restaurants, però, malauradament, no podem viatjar fora d'aquest àmbit per promocionar el nostre vi.
http://espaipriorat.com/index_cat.html
Etiquetes de comentaris: 2007, Balaguer, Cabré, Celler, DOQ Priorat, Espai Priorat, la guinardera
Sopar Maridatge al Topik
Els cellers de "Directe del Celler" organitzem un sopar de maridatge al Retaurant Topik el proper 11 de Maig. Es tracta d'un sopar de maridatge on podrem tastar vins de 5 DO's Catalanes, i que on l'Adelf prepararà les següents meravelles:
L'Adelf és un jove cuiner que ha treballat amb Martín Berasategui, Arzak, a Itàlia i al Japó, i tot plegat es reflexa en la cuina que fa. Ens veiem!!!
Publicat per Jaume Balaguer Vicent a 13:39 0 comentaris
Etiquetes de comentaris: Directe del Celler, DOQ Priorat, la guinardera, Maridatge, Restaurant Topik, tast
Celler Can Monserrat
Aquesta històrica botiga de Mataró, on ja fa un temps que venen La Guinardera, aquest proper dissabte dia 16 i durant l'horari de botiga, donaran a tastar La Guinardera als seus clients. No us perdeu l'oportunitat de visitar aquest establiment ple de tradició i de bon fer, i de pas provar el nostre vi.
Publicat per Jaume Balaguer Vicent a 18:09 0 comentaris
Etiquetes de comentaris: Balaguer, Cabré, Can Monserrat, DOQ Priorat, la guinardera, Mataró
Llaurant al Mas
Les garnatxes comencen a tirejar, i el pare llaura les finques. En el cas del mas, el terra està dur com una pedra, la llaurada vindrà bé, a més, la terra surt força humida. Aquesta finca que ens ha portat tants mals de cap fins que hem descobert el seu secret, és un lloc on el "Silenci s'escolta".
El mateix dia he emparrat un grapat de ceps nous que recentment varem plantar al voltant del Mas d'en Romano, un paratge amb molt encant dins la finca del mas, on recordo varem cel·lebrar l'aniversari del pare sota l'alzina i les estrelles.
Etiquetes de comentaris: DOQ Priorat, garnatxa, llaurar, Mas d'en Romano
Tastant al Mercat de Santa Catarina
Olisoliva és una botiga especialitzada en olis i productes delicatessen. Tenen més de 200 referències diferents dels millors olis de qualitat Verge Extra, d'aquí i d'allà, 100 vinagres diferents, més de 40 sals del món i té l'encant de les botigues de barri de tota la vida, amb el saber fer de la gent que sap molt bé el que ven.
En aquest temple de l'oli, hi ha una petita selecció de vins, i entre ells, podeu trobar La Guinardera 2006. Ahir, varem estar donant-lo a tastar als clients d'aquest establiment amb encant.
Etiquetes de comentaris: la guinardera, Mercat de Santa Catarina, Olisoliva, tast